Raġel ta’ 68 sena minn Ħal Qormi jinsab fil-periklu tal-mewt wara ntlaqat minn trakk tal-merkanzija fil-qasam industrijali ta’ Bulebel. L-inċident seħħ għall-ħabta tas-1 p.m. x’ħin raġel ta’ 46 sena mis-Siġġiewi kien qed isuq b’lura t-trakk u għal xi raġuni laqat lir-raġel ta’ 68 sena. Fuq il-post marret ambulanza li ħadet lill-vittma l-isptar Mater Dei fejn ġie ċċertifikat li qed isofri minn ġrieħi serji. Bil-każ ġiet infurmat il-Maġistrat tal-Għassa li ordna nkjesta u ħatar l-esperti sabiex jassistuh. L-investigazzjonijiet tal-pulizija għadhom għaddejjin.